མྱི་ཁ་འཁོར་བ་ནི་ཟུར་ཟ་ཡིན་ལ།ཕྲག་དོག་ཡིན།འཕྱ་དམོད་ཡིན་ལ།ཁོག་ངནའང་ཡིན།གང་ལྟར།ཟུར་ཟ་ནི་གལ་ཏེ་གོ་ཤེས་ན།རང་ཉིད་ཀྱི་འཕེལ་རྒྱས་ལ་སྨན་པའི་སྙིང་ཕུར་དུ་འགྲོ་ངེས།གལ་ཏེ་གོ་མ་ཤེས་ན།རང་དམོད་རང་ཕམ་གྱི་རྐྱེན་གྲོགས་སུ་གྱུར་ཏེ་གང་ལ་ཡང་དགེ་མི་ཐོན་པའི་གཟུགས་མེད་བགེགས་རྐྱེན་དུ་འགྲོ་ངེས།དེ་བས།སེམས་ཁམས་མ་བཟང་ན།ཟུར་ཟས་མི་ཕམ་པར་བྱ་སྲིད།སེམས་ཁམས་བཟང་ན།ཅི་ཡང་མ་ཡིན་ནོ།།དེར་གློག་བརྙན་དུ།སྡེ་མི་དང་གྲོགས་པོ་ལ་སོགས་ཀྱི་ཟུར་ཟའི་ཚིག་ཧ་ཅང་མང་སྟེ།དཔེར་ན།ཨ་ཕ་དེས་བུ་མོ་གཅེན་གཅུང་གཉིས་ཀྱི་སྐྲ་ལོ་ཕོ་ཚུགས་སུ་བཏོད་པ་ལ།རིག་རིག་ཐུག་ཐུག་གིས་ཟུར་ཟ་དང་འཕྱ་དགོད་བྱེད་པ་ལྟ་བུ།